Hamlet Qurbanov

Hamlet Ağadadaş oğlu Qurbanov () — Azərbaycan-sovet kino və teatr aktyoru, Azərbaycan SSR əməkdar artisti (1982).

 Həyatı 
Hamlet Qurbanov 13 oktyabr 1938-ci ildə teatr və kino aktyoru Ağadadaş Qurbanovun və Opera müğənnisi  Gülxar Həsənovanın ailəsində anadan olmuşdur. H.Qurbanov 1961-ci ildə Azərbaycan Dövlət İncəsənət İnstitututunu (indiki Mədəniyyət və İncəsənət Universiteti) böyük rejissor Mehdi Məmmədov kursunu  bitirmişdir. O,1957-1992-ci illərdə Azərbaycan Milli Dram Teatrında yaddaqalan obrazlar yaratmışdır. C.Məmmədquluzadənin "Dəli yığıncağı" pyesində (1978) doktor Lalbyüz rolunda müvəffəqiyyətlə çıxış etmişdir. Hamlet Qurbanov Azərbaycan televiziyasının hazırladığı bir sıra tamaşalara və "Azərbaycanfilm"in istehsal etdiyi filmlərə çəkilmişdir. Hamlet Qurbanov 16 noyabr 1995-ci ildə xərçəng xəstəliyindən vəfat etmişdir.

 Ailəsi 
Hamlet Qurbanov aktyor Ağadadaş Qurbanovun və opera müğənnisi Gülxar Həsənovanın oğludur.

Aktrisa Gülşən Qurbanovanın və rejissor və kino rəssamı Firəngiz Qurbanovanın atabir qardaşıdır.

 Xatirəsi 
2013-cü ildə 75 illik yubleyi münasibətilə İTV-də "Xatırlananlar" adlı xatirə verilişi hazırlanmışdır.

 Teatr səhnəsində yaratdığı obrazlar 
Akademik Milli Dram Teatrının səhnəsində
 Doktor ("Şöhrət və ya unudulan adam")
 Səlim bəy ("Qaçaq Nəbi")
 Şəkərlinski ("Kəndçi qızı") 
 Doktor Lalbyuz ("Dəli yığıncağı") 
 Udriya ("Adsız ulduz")
 Şamxal ("Şəhərin yay günləri") 
 Əliqulu ("Əliqulu evlənir")
 Karenin ("Canlı meyit")
 Hacib ("Xəyyam")
 Ferdinand ("Fırtına") 
 Əsgər, İbrahim xan ("Vaqif") 
 Ağahüseyn ("Büllur sarayda") 
 Şükür bəy ("Kimdir haqlı")
 Müəllim ("Nazirin xanımı")
 Cəmil ("Unuda bilmirəm") və s...

 Filmoqrafiya 

 İstinadlar 

 Mənbə 
 Cəlil Məmmədquluzadə Ensiklopediyası.Bakı.2008,səh.159

 Xarici keçidlər 
 İzlə

Kateqoriya:Qurbanovlar
Kateqoriya:Azərbaycan aktyorları
Kateqoriya:SSRİ aktyorları
Kateqoriya:Bakıda doğulanlar
Kateqoriya:Bakıda vəfat edənlər
Kateqoriya:Azərbaycan SSR əməkdar artistləri
Kateqoriya:Xərçəng xəstəliyindən ölənlər
Kateqoriya:XX əsr aktyorları